《别吴卫道》
宋代·胡宏

学业应须见本根，语言无用苦评论。
醇醪自昔怀公瑾，药石谁评识孟孙。
凭仗嬉游试功力，堤防色厉却淫昏。
临岐大愧无相赠，聊写芜词示法门。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。